“เงินบาท” วันนี้เปิดตลาด 32.87 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 32.87 บ. แข็งค่าจากปิดตลาดวานนี้ที่ระดับ 33.08 บ. ชี้กรอบเคลื่อนไหว 32.70- 33.00 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง-ผู้ส่งออกขายที่ระดับเหนือ 33.20 บ.
“เงินบาท” วันนี้เปิดตลาด 32.87 บ. แข็งค่าจากปิดตลาดวานนี้ที่ระดับ 33.08 บ. ชี้กรอบเคลื่อนไหว 32.70- 33.00 บ./ดอลลาร์
1 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(1 ก.พ.66) ค่าเงินบาทเช้านี้เปิดตลาด 32.87 บาท/ดอลลาร์ แข็งค่าเมื่อเทียบกับราคาปิดตลาดเมื่อวานที่ระดับ 33.08 บาท/ดอลลาร์
โดยดอลลาร์สหรัฐอ่อนค่าลงเทียบกับสกุลเงินหลักในการซื้อขายที่ตลาดปริวรรตเงินตรานิวยอร์กเมื่อวานนี้ หลังสหรัฐเปิดเผยต้นทุนแรงงานชะลอตัวลงในไตรมาส 4/65 ซึ่งทำให้คาดการณ์ว่าธนาคารกลางสหรัฐ (เฟด) จะผ่อนคันเร่งในการปรับขึ้นดอกเบี้ยท่ามกลางการคาดการณ์ที่จะะปรับขึ้นอัตราดอกเบี้ยเพียง 0.25% ในการประชุมสัปดาห์นี้ ซึ่งจะมีการประกาศในคืนวันพุธ
รวมทั้งถ้อยแถลงของนายเจอโรม พาวเวล ประธานเฟด ซึ่งจะส่งสัญญาณทิศทางนโยบายการเงิน รวมทั้งคาดการณ์ว่าจะปรับลดอัตราดอกเบี้ยในการประชุมเดือน ก.ย. ซึ่งเร็วกว่าที่คาดไว้ โดยเฟดจะปรับขึ้นอัตราดอกเบี้ยสูงสุดสู่ระดับ 5.1% ในปี 66 ก่อนที่จะสิ้นสุดวัฏจักรปรับขึ้นดอกเบี้ย โดยระดับดังกล่าวเป็นระดับสูงสุดนับตั้งแต่เดือน ธ.ค.2550
โดยตลาดพันธบัตร มีกระแสเงินทุนต่างชาติซื้อสุทธิ 500 ล้านบาท และนักลงทุนต่างชาติขาย หุ้นสุทธิ 2,894 ล้านบาท  ทั้งนี้ กรอบค่าเงินบาทวันนี้ คาคว่าเคลื่อนไหวที่ ระดับ 32.70- 33.00 บาท/ดอลลาร์
ทั้งนี้แนะนำผู้นำเข้า แนะนำควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 33.20 บาท/ดอลลาร์